**BASES** **DE** **LA** **CONVOCATÒRIA** **PER** **A** **LA** **CONCESSIÓ** **D’AJUTS** **A** **PROJECTES** **DE** **COOPERACIÓ** **AL** **DESENVOLUPAMENT** **2021**

**1.-** **OBJECTE**

Aquesta convocatòria té per objecte la concessió d’ajuts a projectes de cooperació al desenvolupament promoguts per entitats de Catalunya o treballadors i treballadores socials col·legiats/des a títol individual susceptibles de ser finançats amb càrrec a la partida “Contribució del Col·legi per a programes de solidaritat” del pressupost del Col·legi Oficial de Treball Social de Catalunya (TSCAT).

**2.-** **DESTINATARIS**

Els destinataris finals dels ajuts han de ser sempre persones dels sectors socials més desfavorits o més perjudicats per les situacions d’injustícia ja sigui crònica o puntual que pateixi el seu país, i el projecte ha de possibilitar que es pugui beneficiar el major numero de població possible. És a dir, ha de tenir un efecte multiplicador.

**3.- CRITERIS DE VALORACIÓ:**

3.1. PERTINENÇA I COMPROMÍS

Les propostes hauran de ser accions per a les que l’ajut atorgat, sigui considerat un suport per la seva consecució, evitant una relació de dependència econòmica que podria comprometre la continuïtat del projecte en el qual s’incardina.

- Que siguin projectes contextualitzats en el camp de l’acció social comunitària i que donin resposta a les necessitats i inquietuds reals dels destinataris i que promoguin l’establiment de xarxes. Aquest any aquesta convocatòria s’obre també a iniciatives d’entitats que fan actuacions amb persones en situacions de refugi.

- Que es desenvolupin amb la participació directa i continuada dels destinataris, en el sentit que aquests siguin subjectes actius i protagonistes en el procés de canvi de la seva pròpia realitat social

- Que generin i impulsin dinàmiques que, aprofitant els recursos materials tècnics i humans de les comunitats destinatàries, contribueixin a la igualtat home-dona i a l’autogestió comunitària.

- Els projectes que es presentin han de contemplar la participació d’un

Treballador Social, o altres professionals de l’àmbit social o educatiu (educador;

mestre; agent comunitari; ...).

- Es valorarà que els objectius i estratègia del projecte presentat, estiguin alineats amb la proposta del Pla Director de Cooperació de Catalunya vigent en el moment de la presentació, així com amb els objectius dels plans de cooperació locals de la localitat on pertanyi l’entitat que es presenta.

A efectes enunciatius es relacionen els objectius corresponents al pla director de cooperació al desenvolupament 2019-2022:

* Objectiu estratègic 1: Contribuir a la defensa, la garantia i l'exercici dels drets humans de les dones i a la transformació de les estructures que perpetuen les desigualtats entre homes i dones, des de l'EGiBDH.
* Objectiu estratègic 2: Promoure i garantir els drets civils i polítics per a consolidar societats més democràtiques
* Objectiu estratègic 3: Garantir el lliure exercici dels drets econòmics, socials i culturals.
* Objectiu estratègic 4: Garantir un medi ambient saludable i motor d'un desenvolupament humà sostenible.
* Objectiu estratègic 5: Promoure la governança democràtica
* Objectiu estratègic 6: Promoure el compromís per la pau i la no-violència i la prevenció de conflictes.
* Objectiu estratègic 7: Contribuir a l'abordatge dels reptes globals.

3.2. CAPACITAT OPERATIVA DELS AGENTS PARTICIPANTS

- Es tindrà en compte la capacitat i possibilitats de l’entitat de gestionar el projecte i fer-lo efectiu.

- També es tindrà en compte la viabilitat del projecte, en el cas en què la subvenció econòmica sigui parcial.

- I, finalment, si el/la sol·licitant i els seus socis tenen una experiència de gestió operativa adequada (en particular, capacitat de gestionar la condició de les diverses actuacions del programa/projecte).

3.3. METODOLOGIA

- El projecte ha de presentar una estructura coherent, sòlida, clara i correctament elaborada.

- Ha de contenir un Pla d’Acció (descripció de les activitats; cronograma etc...).

- Contemplar indicadors de seguiment i d’avaluació adequats.

- S’ha de donar un nivell de compromís i d’implicació de la contrapart, en l’actuació prevista.

- Ha d’haver-hi un nivell de compromís i d’implicació dels beneficiaris finals de l’actuació prevista.

3.4. SOSTENIBILITAT

- S’ha de tractar d’un projecte que estigui integrat dintre de la comunitat a la qual va destinada i que la seva actuació sigui viable, en el temps i en els resultats previstos.

- Els resultats del projecte han de ser sostenibles.

**4. CARACTERÍSTIQUES** **DEL** **PRESSUPOST**

- S’han de presentar els pressupostos degudament justificats, complerts i clars, i correctament elaborats. Les despeses fixades han de estar en relació a les necessitats de les activitats previstes.

- Ha d’haver-hi un compromís, per part de la/del treballadora/or social que avala el projecte de fer un seguiment de la implementació prevista del projecte així com de la correcta justificació de totes les despeses.

- El pressupost ha d’expressar-se en €, és a dir, es pot presentar amb la moneda del país, però indicant la seva equivalència en euros.

**5.-** **FORMALITZACIÓ** **DE** **LES** **SOL·LICITUDS**

La convocatòria s’obrirà el dia **17 de desembre de 2021 i finalitzarà a les 14 hores del dia 28 de febrer de 2022**.

Les entitats o treballadors i treballadores socials col·legiats/des podran demanar els ajuts presentant una instància de sol·licitud (annex 1) adreçada a la Degana del TSCAT, avalada, com a mínim, per un/a treballador/a social col·legiat/da, mitjançant l’imprès normalitzat (annex 1). A la instància, també s’haurà d’adjuntar el projecte segons el model formalitzat (annex 2) així com la memòria de l’any anterior de l’entitat i els Estatuts que justifiquin que es tracta d’una entitat legalment constituïda a Catalunya.

Igualment, a més del suport en paper, serà necessari enviar un exemplar del projecte proposat via correu electrònic a l’adreça: catalunya@tscat.cat

**6.-** **CRITERIS** **PER** **A** **L’ADJUDICACIÓ**

Una vegada finalitzat el termini de presentació de sol·licituds, tots els projectes proposats pels sol·licitants seran revisats pel TSCAT, a l’efecte de determinar la seva admissibilitat tot tenint en compte la conformitat de la sol·licitud amb les bases reguladores i la convocatòria. En cas de documentació incompleta, es notificarà a l’interessat/da per tal que aporti les dades complementàries sol·licitades en el termini de 10 dies hàbils des de la recepció del requeriment que li adreci el TSCAT. Si en aquest termini després de la comunicació no s’ha esmenat l’error o mancança, es considerarà que el sol·licitant ha renunciat a la sol·licitud de subvenció.

No es podran presentar projectes que hagin estat seleccionats en convocatòries anteriors i estiguin en fase de desenvolupament.

**7.-** **ADJUDICACIÓ** **ECONÒMICA**

L’import total de l’ajut econòmic corresponent a la convocatòria 2021 és d’ 11.330,40 euros

**8.-** **RESOLUCIÓ**

La concessió dels ajuts es farà per acord de la Junta de Govern a proposta de la Comissió de Cooperació i Solidaritat amb el Tercer Món, i es dictarà en el termini màxim de tres (3) mesos des de la finalització del termini per a la presentació de les sol·licituds. Es convidarà a 2 o 3 col·legiades/col·legiats que en anys anteriors hagin avalat algun projecte guanyador al procés de valoració de projectes. Serà en aquest moment quan la concessió o denegació de l’ajut es notificarà expressament a tots els participants.

**9.-** **PAGAMENT** **DELS** **AJUTS**

El pagament dels ajuts atorgats als projectes de cooperació al desenvolupament es realitzarà en dos terminis:

a) El primer pagament del 50% de l’import total de l’ajut concedit es lliurarà a partir de la data de signatura del document d’acceptació de l’ajut.

b) El 50% restant es pagarà un cop es presenti informe de seguiment del projecte i, com a mínim, s’hagi justificat el 40% del total del pressupost de l’ajut atorgat.

El pagament dels ajuts atorgats es farà, de manera habitual, mitjançant una transferència bancària al número de compte especificat pel beneficiari.

**10.-** **PROTECCIÓ** **DE** **DADES** **DE** **CARÀCTER** **PERSONAL**

1. Les dades personals dels participants seran tractades per el Col·legi de Treball Social de Catalunya amb la finalitat de gestionar la participació en la Convocatòria per a la concessió d’ajuts a projectes de cooperació al desenvolupament 2021 i de remetre comunicacions per mitjans electrònics, o altres, relacionades. Aquestes dades no seran cedides a tercers sense prèvia autorització del seu titular o per disposició legal i es conservaran durant el termini de tres anys des de la data de la presentació dels treballs, sens perjudici del que disposa la Llei 9/1993, de 30 de setembre, sobre patrimoni cultural català. Els titulars de les dades poden exercir els drets d’accés, rectificació, supressió, limitació i oposició al tractament de les dades davant del Col·legi Oficial de Treball Social de Catalunya C/ Portaferrissa, 18, 1r 1a, 08002, Barcelona, per correu postal, email catalunya@tscat.cat.

**11.-** **OBLIGACIONS** **DELS** **BENEFICIARIS**

Una vegada atorgats els ajuts, són obligacions dels beneficiaris:

1. Comunicar per escrit en el termini màxim d’un mes, des de la recepció de la notificació de l’atorgament de l’ajut, la data d’inici dels projectes/programes.

b) Acreditar la realització de l’activitat que fonamenta la concessió de l’ajut i complir, en el seu cas, els requisits i condicions que determinen la concessió.

L’ajut només podrà ser usat amb la finalitat per a la qual ha estat atorgat.

c) Els beneficiaris hauran de mantenir registres precisos i sistemàtics, així com una comptabilitat separada i transparent de l’execució del programa/projecte.

d) Justificar les despeses fetes en base a l’aplicació de l’ajut rebut.

e) Sotmetre’s a les actuacions de comprovació i a les de control financer vinculades al projecte que es considerin necessàries per part del TSCAT.

f) Facilitar tota la informació requerida pels òrgans de gestió del TSCAT.

g) Fer constar en els materials de difusió i publicitat de l’activitat la frase “Amb el suport del Col·legi Oficial de Treball Social de Catalunya” i el logotip del TSCAT.

h) Quan el sol·licitant hagi de modificar de forma significativa el projecte, perquè no aconsegueixi el conjunt del finançament previst o altres raons objectives, s'haurà d'adreçar al TSCAT per a proposar el replantejament del projecte o la seva suspensió, i en aquest darrer cas renunciarà a la subvenció o bé la reintegrarà, si ja l’ha rebuda.

i) Comunicar al TSCAT, amb acreditació documental a l’efecte, l’obtenció d’altres subvencions, ajuts o recursos que financin les activitats subvencionades, amb anterioritat a la finalització del termini de justificació.

j) Procedir al reintegrament dels fons percebuts en els supòsits establerts en aquestes Bases.

k) Que hi hagi un compromís del seguiment del projecte per part de la/del Treballadora/or Social que l’avala.

**12.-** **JUSTIFICACIÓ** **DE** **L’AJUT**

La justificació es farà en la forma que es fixa en l’annex 3 d’aquestes bases.

El termini d’execució dels projectes no podrà excedir, en cap cas, els 12 mesos.

L’informe final del projecte, en el qual s’inclourà la memòria d’activitats i la justificació econòmica, hauran de presentar-se dins del termini dels 3 mesos següents a la data de la seva finalització.

El TSCAT podrà comprovar en qualsevol moment la inversió de la quantitat econòmica atorgada tenint en tot moment la potestat d’examinar la comptabilitat del beneficiari i fer un estricte seguiment del projecte d’actuació o de les activitats objecte de l’ajut.

Les quantitats no invertides en la finalitat que va justificar el seu atorgament s’hauran de retornar al TSCAT.

Tota la documentació haurà d’estar redactada en català o castellà. En el cas que es presenti en qualsevol altre llengua haurà d’anar acompanyada de la corresponent traducció oficial.

**13.** **DISPOSICIONS** **FINALS**

Els ajuts tenen caràcter voluntari i eventual, estan subjectes a limitació pressupostària i no generen cap dret de continuïtat en l'assignació de finançament als destinataris per a exercicis successius; i són lliurament revocables i reductibles en els supòsits previstos en les presents Bases reguladores.

El TSCAT quedarà exempt de qualsevol responsabilitat civil, mercantil, laboral o de qualsevol altre mena derivada de les actuacions a què restin obligades les persones o entitats destinatàries de les subvencions atorgades.

Aquestes Bases seran d’aplicació a partir de la data de la seva publicació al web del TSCAT i als taulers d’anuncis de la seu central i delegacions.

Amb la presentació de la sol·licitud s’entendrà implícita l’acceptació total d’aquestes bases.

Contra les resolucions sobre la concessió o desestimació de les subvencions, els sol·licitants podran interposar potestativament recurs de reposició, en el termini d’un mes a comptar des de l’endemà de la seva notificació.

Conchita Peña

Degana

Barcelona, 10 de desembre de 2021